Opdatering 28.10.2017: Nye versioner af samtlige bøger. Siderne er blevet rettet op, pletter og streger er blevet fjernet, der er enkelte nye for- og bagsider, og ikke mindst er der blevet løst et teknisk problem, som gjorde nogle sider blanke.

Opdatering 22.10.2017: Ny version af "Expert"-regelbøgerne (ny for- og bagside og med rettelsesblad til magi-bogen) og nye billeder af "Expert"-æsken i mere ægte farver. "Expert"-rolleskemaet er nu samlet i ét dokument på 2 sider.



Her finder du indskanninger (scans) af alle bøger, som er udgivet til rollespillet Drager og Dæmoner, som blev udgivet i perioden 1988-1991. Hele serien består af to spilbokse ("Basis" og "Expert") samt 9 bøger.

Nedenfor kan du hente PDF-filer for alle udgivelserne inkl. ekstra tilbehør, som jeg har kunnet finde. Der findes andre udgaver af bøgerne på nettet, men mine udgaver er formentlig den bedste kvalitet, som du kan finde, da de er lavet fra originale, rene bøger i så god kvalitet som muligt (600 dpi sort/hvid). Bemærk, at nogle af bøgerne er biblioteksbøger, så der kan være påklistret mærkater på for- og bagside.

PDF-filerne findes ofte i tre forskellige udgaver, som du kan vælge imellem, alt efter hvad du skal bruge dem til.

150 DPI farve: Denne udgave er bedst, hvis du skal læse bogen på en skærm. For- og bagside er i farve.

600 DPI sort/hvid: Denne udgave er bedst, hvis du skal udskrive bogen på en printer. For- og bagside er i gråtoner.

300 DPI sort/hvid: Denne udgave fylder noget mindre og er i noget lavere kvalitet end 600 DPI-udgaven, men den kan også bruges, hvis du skal udskrive bogen på en printer. For- og bagside er i gråtoner.

Fundne fejl i bøgerne:

Expert-magibogen side 15: Overskriften "LYS (F)" mangler i højre spalte under billedet.

Expert-magibogen side 19: Siden stammer ved en fejl fra regelbogen. Et retteark, som kan hentes nedenfor, blev lagt foran side 19 i nogle af de bøger, som var trykt forkert.

Der findes udover de danske bøger et utal af svenske udgivelser, som aldrig er blevet oversat til dansk. Der findes to forskellige arkiver med indskanninger af disse bøger. Det ene ser ud til at være halvvejs lukket, så jeg har oprettet denne side for at tilgå de filer, som stadig findes. Det andet kan findes her (dette arkiv har MANGE døde links).

Hvis du leder efter andre scenarier og forslag til regelændringer, så indeholder det gamle rollespilsmagasin "Saga" en del materiale, der helt eller delvist er lavet til Drager og Dæmoner. Nederst på siden har jeg en liste over bladenes indhold samt lidt ekstra regler.

Hvis du finder fejl eller har kommentarer, kan du skrive til mig på jan@dubbekarl.dk.

Det er ikke min intention at træde nogen over tæerne ved at lægge disse dokumenter på nettet. Hvis du vil have bøgerne stående på hylden (og hvem vil ikke det), skal du selvfølgelig købe dem. Offentliggørelsen her har kun til formål at gøre nogle meget gamle bøger, som er svære at skaffe, tilgængelige for de mange fans, der stadig ønsker at læse dem.

Titel 150 DPI (farve) 300 DPI (s/h) 600 DPI (s/h) Basis - Regelbog (v3) PDF (28 MB) PDF (15 MB) PDF (40 MB) Basis - Sort duel / Skønheden og udyrene (v3) PDF (13 MB) PDF (13 MB) PDF (45 MB) Basis - Spileksempel (v2) PDF (1 MB) PDF (1 MB) PDF (1 MB) Monsterbogen (v2) PDF (27 MB) PDF (23 MB) PDF (75 MB) Novastenen / Jeraz (v2) PDF (16 MB) PDF (15 MB) PDF (60 MB) Skattekammeret (v2) PDF (20 MB) PDF (18 MB) PDF (63 MB) Dødens vej (v2) PDF (19 MB) PDF (17 MB) PDF (59 MB) Expert - Regelbogen (v2) PDF (32 MB) PDF (21 MB) PDF (70 MB) Expert - Magibogen (v2, inkl. rettelsesblad) PDF (19 MB) PDF (16 MB) PDF (55 MB) Expert - Magibogen (kun rettelsesblad) PDF (1 MB) PDF (1 MB) PDF (1 MB) Kandra (v3) (kort findes nedenfor) PDF (19 MB) PDF (17 MB) PDF (59 MB) Kandra - Kort PDF (4 MB) PDF (18 MB) PDF (77 MB) Torshem (v2) (kort findes nedenfor) PDF (33 MB) PDF (24 MB) PDF (73 MB) Torshem - Kort PDF (2 MB) PDF (8 MB) PDF (43 MB) Handelsfyrsten (v2) PDF (16 MB) PDF (14 MB) PDF (44 MB) Tempelherren PDF (16 MB) PDF (13 MB) PDF (41 MB) Dæmonprinsen PDF (19 MB) PDF (14 MB) PDF (46 MB) Basis - Figurark (v2) PDF (1 MB) PDF (2 MB) PDF (4 MB) Basis - Rolleskema (v2) PDF (1 MB) PDF (1 MB) PDF (4 MB) Basis - Spilleplade (v2) PDF (1 MB) PDF (2 MB) PDF (9 MB) Basis - Æske (forside) (v2) JPG (1 MB) JPG (4 MB) JPG (11 MB) Basis - Æske (bagside) (v2) JPG (1 MB) JPG (3 MB) JPG (10 MB) Expert - Rolleskema (v3) * PDF (1 MB) PDF (3 MB) PDF (9 MB) Expert - Æske (forside) (v3) JPG (1 MB) JPG (3 MB) JPG (8 MB) Expert - Æske (bagside) (v3) JPG (1 MB) JPG (4 MB) JPG (14 MB)

* = Venligst udlånt af Mikael Jørgensen.

Materiale fundet i rollespilsmagasinet "Saga":

Alle bladene kan hentes fra denne DropBox via hjemmesiden rollespil.dk.

Blad Beskrivelse Download Nr. 1 Scenariet "Kilden til alt ondt" og nye kampregler. PDF Nr. 2 Scenariet "Jagten på den forsvunde göb" og et nyt rolleskema. PDF Nr. 3 Scenariet "Tidens tand" og artikel om nekromanti. PDF Nr. 5 Scenariet "Naboer". PDF Nr. 6 Scenariet "Udflugt med døden" og nye regler. PDF Nr. 10 Scenariet "Ungersvenden". PDF Nr. 12 Nye angrebsregler. PDF Nr. 13 Scenariet "Ulvevinter". PDF Nr. 15 Scenariet "Den forsvundne eneboer". PDF

Andre materialer:

Mikael Jørgensen har sendt mig en indskannet side med nye regler for præster. Det vides p.t. ikke, hvor reglerne stammer fra.